Når du vil overnatte i en autocamper, så er det sikreste valg altid en campingplads, men mange Stellplätze er også sikre overnatningspladser, specielt hvor der er videoovervågning og hvor der kræves betaling/kode for at åbne bommen for ind- og udkørsel. Jo mere liv og jo flere autocampere der holder på pladsen, desto sikrere er det.
Vælger du en øde Stellplatz, fx. i et industriområde og er du eneste autocamper for natten, så giver det sig selv at du måske bør overveje at finde et andet sted at overnatte - det handler om din mavefornemmelse.